钦定古今图书集成/明伦汇编/闺媛典/第277卷 > 皇清十 > 石玺母严氏
## 钦定古今图书集成/明伦汇编/闺媛典/第277卷 > 皇清十 > 石玺母严氏

按《武昌县志》：严氏，庠生石玺母。玺方舞勺，父亡，氏擗踊号痛，几不欲生，咸劝曰：“汝死，奈汝子何？” 乃强起栉沐经营。夫丧毕，延名儒训玺。每寒窗夜雨，戒其子曰：“汝父死，吾何难从去，但以汝故苟活。汝学不成，吾无以报汝父。” 母子相对泣下，闻者怜之。苦节四十年，寿终。